Tot in dosarul "Tel Drum", instanta mentinut sechestrul pus de procurori pe averile altor doi suspecti, Florea Neda, reprezentant al SC Tel Drum SA, si Petre Pitis - fost consilier in cadrul CJ Teleorman, reprezentant al Tel Drum SA.In schimb, judecatorii au admis contestatiile depuse de Victor si Elena Piperea, fiind ridicata masura popririi asupra pensiilor acestora, in timp ce SC MSF ART IMOB si-a retras contestatia.Decizia instantei este definitiva.Liviu Dragnea nu a venit miercuri la proces, el fiind reprezentat de doi avocati, Flavia Teodosiu si Maria Vasii."Am sustinut ca nu se poate institui un sechestru asupra unor bunuri pe care domnul Dragnea nu le are, in cazul de fata asupra unor sume de bani, pe care acesta le-a incasat demult si pe care nu le mai are in cont de un an, doi ani", a declarat Flavia Teodosiu la finalul procesului.La randul ei, Maria Vasii le-a spus jurnalistilor ca dosarul intocmit de procurorii DNA are 240 de volume, in care se gasesc "lucrari obscure"."Este primul moment in care venim in fata judecatorului pentru a corecta excesul de zel pe care l-am observat in ancheta desfasurata impotriva domnului Dragnea. Astazi, am avut surprinderea sa observam 240 de volume, care reprezinta lucrari obscure. Ele au fost facute cu incalcarea imunitatii si privilegiilor de care domnul Dragnea trebuia sa se bucure. Ca atare, judecatorul nu poate sa treaca cu vederea nelegalitatea actelor procesuale, care au fost temei pentru luarea acestui sechestru", a declarat Vasii.Maria Vasii considera ca procurorii nu trebuiau sa puna sechestru pe bunurile lui Dragnea, deoarece in dosar nu exista prejudiciu si nu s-au constituit parti civile.Pe de alta parte, Maria Vasii a sustinut ca procurorii DNA au gasit la perchezitiile efectuate la compania Tel Drum un biletel roz pe care era notat codul numeric personal al lui Dragnea, si cuvantul "sefu". Vasii a precizat ca acest biletel a fost proba folosita de procurori pentru a-l acuza pe Dragnea de savarsirea infractiunii de constituire a unui grup infractional."Noi am tot dat explicatii cu privire la acest vestit biletel, in sensul in care se dorea completarea unui formular pentru prelungirea permisului de vanatoare, insa Parchetul se pare ca a presupus ca acel bilet este dovada deplina ca domnul Dragnea este seful acestui grup (...). Din asociatia de vanatori in care se gaseste si domnul Dragnea, persoana responsabila chiar este lucrator in Tel Drum (...) Biletelul a fost dat de soferul domnului Dragnea, care chiar ii spune sefu", a explicat Vasii.Avocata a mai declarat ca, la dosar, exista declaratii date de oponenti politici ai lui Dragnea, despre care se spune "din zvon public" ca si-au rezolvat problemele judiciare."Nu va ascund, am fost foarte curioasa si am citit declaratiile acestor oameni politici si veti fi dezamagiti sa constatati ca, din punctul meu de vedere, pot fi folosite pentru cancanuri politice, dar nu pentru proceduri judiciare", a afirmat Vasii.Ea a precizat ca declaratia data de Victor Ponta la DNA nu este relevanta si "nu poate fi luata in serios", in timp ce declaratia lui Dan Sova "cade in derizoriu prin barfe politice si de baieti care se lauda cine are mai mult".Pe 21 noiembrie, DNA a instituit masuri asiguratorii asupra bunurilor mobile si imobile detinute de Liviu Dragnea si de ceilalti suspecti din dosarul "Tel Drum", pentru recuperarea prejudiciului din dosar, estimat la peste 127 de milioane de lei.In cazul lui Liviu Dragnea, fost presedinte al Consiliului Judetean Teleorman, s-au instituit sechestru asigurator si poprire asiguratorie pana la concurenta sumei de 127.547.366 de lei "asupra tuturor bunurilor mobile si imobile, actiunilor si partilor sociale detinute de acesta in cadrul persoanelor juridice de drept privat, asupra sumelor de bani din conturile bancare, precum si asupra sumelor de bani datorate acestuia cu orice titlu, de catre terte persoane, inclusiv sumele datorate cu titlu de chirie".Procurorii anticoruptie au pus sechestru asigurator pe un teren - situat in municipiul Turnu Magurele, cu suprafata de 2.913 mp si constructie aferenta acestuia; un apartament - situat in Turnu Magurele cu suprafata de 80 mp, doua autoturisme - Skoda Superb si BMW X5 si conturi detinute de Liviu Dragnea, potrivit unui raspuns transmis de DNA.De asemenea, s-a mai instituit sechestru asupra sumei de 630.000 de lei dobandita prin promisiune de vanzare-cumparare, asupra sumei de 280.000 lei dobandita cu titlu de chirie in anul 2015 si 2016, asupra sumelor de bani existente sau care urmeaza a fi virate de terti, cu orice titlu, in patru conturi bancare detinute de Liviu Dragnea, precum si asupra sumelor de bani datorate cu orice titlu suspectului de catre terte persoane. In ultima categorie intra, potrivit DNA, inclusiv sumele de 80.710 euro si 460.110 lei datorate de o societate comerciala din Turnu Magurele, precum si suma de 10.500 de lei datorata de organizatia judeteana Teleorman unui partid.In plus, s-a instituit sechestru si asupra actiunilor si partilor sociale detinute in cadrul persoanelor juridice de drept privat ce urmeaza a fi identificate.Vizati de aceleasi masuri asiguratorii sunt si Florea Neda - reprezentant al SC Tel Drum SA, Mugur Bataus, Victor Piperea si Marin Predescu - functionari in cadrul CJ Teleorman la data faptelor."Prejudiciul estimat in cauza, pana in acest moment, ca urmare a savarsirii infractiunilor de folosire sau prezentare cu rea-credinta de documente ori declaratii false, inexacte sau incomplete, daca fapta are ca rezultat obtinerea pe nedrept de fonduri europene (2 infractiuni) si abuz in serviciu cu obtinere de foloase necuvenite (2 infractiuni), este de 127.547.366,34 lei", potrivit procurorilor anticoruptie.Pe 13 noiembrie, DNA anunta ca Liviu Dragnea este urmarit penal de procurorii anticoruptie pentru constituire de grup infractional, abuz in serviciu si infractiuni referitoare la fraudare de fonduri, fapte care ar fi fost savarsite in dosarul "Tel Drum" in calitate de presedinte al Consiliului Judetean Teleorman.